b'\n_START_ARTICLE_\nHist\xc3\xb2ria d\'Artsakh\n_START_PARAGRAPH_\nLa hist\xc3\xb2ria d\'Artsakh \xc3\xa9s la hist\xc3\xb2ria de l\'actual Rep\xc3\xbablica d\'Artsakh, estat que, tot i que \xc3\xa9s de facto independent, no ha estat acollit per la comunitat internacional ni reconegut i que segons la legislaci\xc3\xb3 internacional forma part de l\'Azerbaidjan. Aquest estat ha estat poblat al llarg de la seva hist\xc3\xb2rica majorit\xc3\xa0riament per armenis._NEWLINE_El nom de Karabakh deviva del turc i el persa, que significa "Jard\xc3\xad Negre" de manera literal i va ser utilitzat des del segle XIII per fonts georgianes i perses per a referir al principat armeni que molts historiadors moderns coneixen amb el nom de Regne d\'Artsakh o Principat de Khachen.\n_START_SECTION_\nLlegenda d\'Aran\n_START_PARAGRAPH_\nSegons les tradicions locals la zona dels dos valls dels rius Kura i Araxes fou el lloc a on es van assentar primer els descendents de No\xc3\xa9. Segons una tradici\xc3\xb3 que data del segle V, un cap local que es deia Aran (\xd4\xb1\xd5\xbc\xd5\xa1\xd5\xb6)  fou nomenat pel rei armeni Volog\xc3\xa8s III de P\xc3\xa0rtia com a primera governador de la prov\xc3\xadncia. Autors antics armenis com Movses Khorenatsi i Movses Kaghankatvatsi van considerar que Aran fou l\'avantpassat dels habitants d\'Artsakh i d\'Uti. El descendent d\'Aran, Haik, donar\xc3\xa0 nom als armenis.\n_START_SECTION_\nArtsakh, una Prov\xc3\xadncia del Regne d\'Arm\xc3\xa8nia\n_START_PARAGRAPH_\nLes primeres inscripcions que mencionen l\'actual zona d\'Artsakh s\xc3\xb3n unes inscripcions del rei d\'Urartu Sardur II (763-764 aC) que s\'han trobat a la vila de Tsovk, a Arm\xc3\xa8nia i que designen la regi\xc3\xb3 amb el nom d\'Urtekhini. Ja en l\'\xc3\xa8poca romana hi ha un text d\'Estrab\xc3\xb3 que diu que la regi\xc3\xb3 d\xe2\x80\x99Orkhistena era el lloc d\'Arm\xc3\xa8nia a on hi havia m\xc3\xa9s cavallers, tot i que no hi ha cap font que manifesti exactament quan Artsakh va passar a formar part d\'Arm\xc3\xa8nia, per\xc3\xb2 hi ha evid\xc3\xa8ncies arqueol\xc3\xb2giques que a la ciutat moderna d\'Agdam hi ha jaciments amb restes dels segles V-VI aC que tenen objectes molts similars als que es trobaven a Arm\xc3\xa8nia i que aquesta ciutat ja existia des del segle XIV aC. Segons Estrab\xc3\xb3 i altres autors de la seva \xc3\xa8poca, la frontera entre l\'Arm\xc3\xa8nia Sofene i l\'Alb\xc3\xa0nia del Caucas es situava en el riu Cyrus (riu Kura). Artsakh est\xc3\xa0 situat molt m\xc3\xa9s al sud que aquest riu i aix\xc3\xb2 podria fer que aquest form\xc3\xa9s part d\'Alb\xc3\xa0nia del Caucas o d\'algun altre estat que ja no existia a finals del segle IV aC. Hi ha molts documents d\'aquests moments que demostren que Artsakh formava part del Regne d\'Arm\xc3\xa8nia._NEWLINE_Els antics habitants d\'Artsakh parlaven un dialecte especial de l\'armeni, cosa de la qual d\xc3\xb3na not\xc3\xadcia l\'autor de la gram\xc3\xa0tica arm\xc3\xa8nia, Stepanos Siunetsi (700 aC).\n_START_SECTION_\nMashtots i Per\xc3\xadode Aranshakhik\n_START_PARAGRAPH_\nL\'any 469 el Regne d\'Alb\xc3\xa0nia del Caucas es va convertir en una marzpan (prov\xc3\xadncia de frontera) de l\'Imperi Sass\xc3\xa0nida i a principis del segle IV el cristianisme va penetrar a Artsakh. A comen\xc3\xa7aments del segle V, amb la creaci\xc3\xb3 de l\'alfabet armeni per Mesrop Mashtots Arm\xc3\xa8nia i sobretot Artsakh va patir un creixement important de la cultura i s\'hi van fundar les primeres escoles arm\xc3\xa8nies al Monestir d\'Amaras. Al segle V la part oriental d\'Arm\xc3\xa8nia, inclosa Artsakh continuava formant part de l\'Imperi Persa i el 451 els armenis es van aixecar en revolta a la Guerra de Vardar contra la pol\xc3\xadtica d\'expansi\xc3\xb3 del zoroastrisme persa que va posar les bases d\'una lluita de la gent d\'Artsakh contra el jou estranger. A finals del segle V Artsakh i Utik es van unir sota el lideratge de la s\xc3\xa0trapa sass\xc3\xa0nida d\'Arran. Durant els inicis del segle VII el marzpanat d\'Alb\xc3\xa0nia es va trencar en molts petits principats. Al sud de \xc3\x87Artsakh i Utik s\'hi va crear un principat armeni separat, que coincidia amb Arran, la gent del qual es va convertir al cristianisme i es va armenitzar r\xc3\xa0pidament. A la segona meitat del segle VII va comen\xc3\xa7ar el domini \xc3\xa0rab, per\xc3\xb2 la vida pol\xc3\xadtica i cultural d\'Artsakh no havia cessat. Ente els segles VII i VIII ja s\'havia conformat una cultura cristiana pr\xc3\xb2pia a la zona i hi va haver monestirs que van esdevenir importants com Amaras, Orek, Katarovank i Djrvshtik.\n_START_SECTION_\nPrincipats armenis de Dizak i Khachen\n_START_PARAGRAPH_\nDurant el segle IX els principats Khachen i Dizak van assolir el poder i van fer que a la regi\xc3\xb3 es visqu\xc3\xa9s un dels seus per\xc3\xadodes m\xc3\xa9s florents. Cap al segle XIII es van construir a la regi\xc3\xb3 les esgl\xc3\xa9sies i monestirs m\xc3\xa9s destacats i que s\xc3\xb3n considerades les peces claus de l\'arquitectura armenia: el monestir de Gandzasar, la Catedral del monestir de Dadi i la catedral de Gtchavank._NEWLINE_Durant les d\xc3\xa8cades de 1230 i de 1240 els t\xc3\xa0tars i els mongols van conquerir la Transcauc\xc3\xa0sia. Al segle XIV van rebre atacs  de les federacions de pobles turquesos, Qara Qoyunlu i Aq Qoyunlu. Artsakh, durant aquest per\xc3\xadode es va passar a dir Karabakh (jard\xc3\xad negre) per primera vegada, per\xc3\xb2 aquest nom es referia, a banda d\'Artsakh, a tota la zona entre els rius Arax i Kura que els n\xc3\xb2mades turquesos van comen\xc3\xa7ar a dominar. Degut als llargs segles de domini musulm\xc3\xa0 hi va haver casaments entre armenis i iranians que van provocar que els armenis adoptessin elements de la cultura musulmana persa-turca com la llengua, els noms personals, la m\xc3\xbasica i la polig\xc3\xa0mia.\n_START_SECTION_\nDomini rus\n_START_PARAGRAPH_\nL\'Imperi Rus va consolidar el seu domini sobre el Khanat de Karabakh despr\xc3\xa9s dels dos tractats que van posar fi a les dues guerres russo-perses, el Tractat de Gulistan i el Tractat de Turkmantxai quan aquest va deixar de formar part de P\xc3\xa8rsia per a passar a mans russes. El 1822 es va eliminar el Khanat de Karabakh i molts armenis de P\xc3\xa8rsia van emigrar cap a la nova prov\xc3\xadncia arm\xc3\xa8nia sobretot en la zona dels cinc principats tradicionals i van passar a esdevenir majoria en aquest territori per sobre dels T\xc3\xa0rtars Uzbecs._NEWLINE_Durant el segle XIX la ciutat de Susha va esdevenir una de les m\xc3\xa9s importants de la Transcauc\xc3\xa0sia. En aquesta, el 56,5% de la seva poblaci\xc3\xb3 eren armenis i el 43,2% eren t\xc3\xa0tars azer\xc3\xads i entre 1874 i 1920 hi havia 21 diaris i revistes a la ciutat, 19 de les quals eren en armeni i nom\xc3\xa9s 2 en rus._NEWLINE_Durant la primera Revoluci\xc3\xb3 russa de 1905 hi hagueren conflictes armats entre els armenis i els azer\xc3\xads.\n_START_SECTION_\n1917-1919\n_START_PARAGRAPH_\nDurant la Revoluci\xc3\xb3 Russa (1917) el Gran Duc Nicolau Nikolaevich Romanov el Jove va establir la Rep\xc3\xbablica Democr\xc3\xa0tica Federal de Transcauc\xc3\xa0sia de la que Artsakh en pass\xc3\xa0 a formar part. Despr\xc3\xa9s de la Revoluci\xc3\xb3 d\'Octubre de 1917 a Bak\xc3\xba s\'hi va establir un govern local sovi\xc3\xa8tic liderat per l\'armeni Stepan Shaumyan. _NEWLINE_El maig de 1918 la Rep\xc3\xbablica Democr\xc3\xa0tica Federal de Transcauc\xc3\xa0sia es va dissoldre i es va separar en els estats de la Rep\xc3\xbablica Democr\xc3\xa0tica d\'Arm\xc3\xa8nia, la Rep\xc3\xbablica Democr\xc3\xa0tica de l\'Azerbaidjan i la Rep\xc3\xbablica Democr\xc3\xa0tica de Ge\xc3\xb2rgia._NEWLINE_El mar\xc3\xa7 de 1918 va augmentar les tensions \xc3\xa8tnico-religioses i va comen\xc3\xa7ar un conflicte entre els armenis i azer\xc3\xads a Bak\xc3\xba. Els bolxevics van donar suport als armenis, ja que acusaven als milicians azer\xc3\xads de pan-turquisme. Durant els Dies de Mar\xc3\xa7 van morir entre 3.000 i 12.000 persones i els musulmans foren expulsats de Bak\xc3\xba. En aquestes circumst\xc3\xa0ncies, el govern de l\'Azerbaidjan va declarar la incorporaci\xc3\xb3 de Karabakh en la nova Rep\xc3\xbablica Democr\xc3\xa0tica de l\'Azerbaidjan, tot i que Nagorno-Karabakh i Zangezur no van recon\xc3\xa8ixer pert\xc3\xa0nyer a la seva sobirania i dos consells de districte armenis van prendre el poder en les seves mans i van organitzar i liderar la lluita contra Azerbaidjan._NEWLINE_El 22 de juliol de 1918 es va celebrar el Primer Congr\xc3\xa9s Nacional Armeni de Karabagh que va proclamar una unitat administrativa-pol\xc3\xadtica independent i van nombrar el Consell Nacional com a Govern del Poble. Aquest va nombrar a Yeghishe Ishkhanian com a Primer Ministre i a Melitset Yesayan com a Secretari i van publicar el diari Westnik Karabakha. El setembre es va celebrar el Segon Congr\xc3\xa9s del Govern del Poble dels Armenis de Karabagh que fou rebatejat com a Consell Nacional Armeni de Karabagh. El 24 de juliol el Govern de Karabagh va adoptar l\'objectiu d\'establir un poder estatal. _NEWLINE_El 31 d\'octubre de 1918 l\'Imperi Otom\xc3\xa0 va admetre la seva derrota en la Primera Guerra Mundial i les seves tropes es van retirar de Transcauc\xc3\xa0sia i les forces militars brit\xc3\xa0niques les van reempla\xc3\xa7ar el desembre i van controlar la zona. Els anglesos van ajudar al govern azer\xc3\xad perqu\xc3\xa8 aquest recuper\xc3\xa9s el control sobre Artsakh. En la Confer\xc3\xa8ncia de Pau de Par\xc3\xads de 1919 Artsakh va quedar incorporada a Azerdbaidjan. Al mateix temps, els brit\xc3\xa0nics van donar suport al fet que aquest estat s\'independitz\xc3\xa9s de la Uni\xc3\xb3 Sovi\xc3\xa8tica. El 15 de gener de 1919 el govern azer\xc3\xad amb el suport de l\'ex\xc3\xa8rcit brit\xc3\xa0nic va nombrar a Khosrov bey Sultanov com governador general de Nagorno-Karabagh pel Quart Congr\xc3\xa9s Armenis de Karabagh celebrat a Sushi el 19 de febrer, ja que defensava el dret a l\'autodeterminaci\xc3\xb3 del seu poble._NEWLINE_Com que el nou governador no va poder subjugar a la for\xc3\xa7a Artsakh, l\'abril de 1919 va anar personalment a Susha per a obligar al Consell Nacional de Karagagh a que reconegu\xc3\xa9s el domini de l\'Azerbaidjan. El 23 d\'abril es va celebrar el Cinqu\xc3\xa8 Congr\xc3\xa9s Nacional Armeni que va rebutjar aquest domini i va acusar a que els azer\xc3\xads havien robat, matat i ferit a armenis i que aspiraven a destruir els armenis. Sultanov, despr\xc3\xa9s del rebuig armeni, va decidir aixafar els armenis d\'Artsakh amb la for\xc3\xa7a de les armes i va enviar l\'ex\xc3\xa8rcit azer\xc3\xad a les fronteres de Nagorno-Karabagh. A principis de juny va atacar la capital arm\xc3\xa8nia situada a Susha i mil\xc3\xadcies manades pel germ\xc3\xa0 de Sultanov van massacrar 580 armenis al poble de Gayballu. Les tropes angleses van donar llibertat d\'acci\xc3\xb3 als azer\xc3\xads. Al juny es va celebrar tamb\xc3\xa9 el Sis\xc3\xa8 Congr\xc3\xa9s Armeni de Karabagh, en el que hi van tenir representants l\'ex\xc3\xa8rcit brit\xc3\xa0nic i el govern azer\xc3\xad. L\'objectiu d\'aquest congr\xc3\xa9s era arribar a un acord entre els armenis i els azer\xc3\xads, ja que els armenis van ser obligats a negociar degut a l\'assalt armat de l\'ex\xc3\xa8rcit azer\xc3\xad._NEWLINE_El 13 d\'agost es va tornar a reunir el Congr\xc3\xa9s dels Armenis de Karabagh per a guanyar temps i a concentrar les seves forces i van decidir arribar a l\'acord que Artsakh form\xc3\xa9s part de la Rep\xc3\xbablica de l\'Azerbaidjan de manera \xc3\xadntegra a canvi que l\'ex\xc3\xa8rcit azer\xc3\xad no pogu\xc3\xa9s entrar al territori en temps de pau._NEWLINE_El febrer de 2020 Azerbaidjan va comen\xc3\xa7ar a introduir paramilitars a Artsakh i els armenis de Karabagh van declarar que Sultanov havia organitzat g\xc3\xa0ngsters t\xc3\xa0rtars i kurds per a massacrar els armenis.\n_START_SECTION_\n1920-1921\n_START_PARAGRAPH_\nEl 19 de febrer Sultanov va demanar al Consell Nacional dels Armenis del Karabagh que solucionessin la seva incorporaci\xc3\xb3 a l\'Azerbaidjan, i el vuit\xc3\xa8 Congr\xc3\xa9s (23 febrer-4 de mar\xc3\xa7) van refusar-ho perqu\xc3\xa8 van acusar que Sultanov havia infringit els acords de pau important armes a Artsakh sense el seu perm\xc3\xads i que provoqu\xc3\xa9s l\'assassinat d\'armenis, sobretot la massacre del 22 de febrer de Khankendy, a Askeran. Mentrestant, les aspiracions i desitjos dels azer\xc3\xads d\'Artsakh havien estat violades pels armenis. El Congr\xc3\xa9s Nacional Armeni va avisar els representants diplom\xc3\xa0tics i militars dels estats aliats de l\'Entesa que es tornarien a defensar.\n_START_SECTION_\nGuerra de Nagorno-Karabagh de 1920\n_START_PARAGRAPH_\nEntre el mar\xc3\xa7 i l\'abril del 1920 hi va haver la Guerra de Nagorno-Karabagh entre Azerbaidjan i Arm\xc3\xa8nia. Es va iniciar amb una revolta de la poblaci\xc3\xb3 arm\xc3\xa8nia que, el 22 de mar\xc3\xa7 va trencar l\'armistici i va atacar Askeran i Khankendi de manera inesperada. L\'atac armeni contra la guarnici\xc3\xb3 azer\xc3\xad de Shusha va fallar i l\'ex\xc3\xa8rcit azer\xc3\xad va cremar els barris armenis de la ciutat i va massacrar la poblaci\xc3\xb3. Durant aquests c\xc3\xa0stigs, Khrsrov-bek Sultanov va declarar als musulmans que estaven fent la guerra sagrada i els va cridar a aniquilar finalment els armenis de la ciutat de Susha, fins i tot amb les dones i els nens. Les fonts arm\xc3\xa8nies donen diferents xifres de p\xc3\xa8rdues, entre els 500 morts de R. Hovannisian fins als 35.000. Segons la Greater Soviet Encyclopedia, durant els esdeveniments militars es va perdre el 20% de la poblaci\xc3\xb3 de Nagorno-Karabagh (m\xc3\xa9s de 30.000 persones), el 94% dels quals foren adults. La poblaci\xc3\xb3 de Susha va perdre uns 9.000 habitants i a finals del segle XX tenia uns 5.000 habitants._NEWLINE_El curs de la guerra fou el seg\xc3\xbcent: El 3 d\'abril els azer\xc3\xads recuperaren Askeran, el 7 d\'abril l\'ex\xc3\xa8rcit azer\xc3\xad va anar de Susha cap al sud i cap al nord al mateix temps. El 12 d\'abril, els azer\xc3\xads es van detenir a Giulistan. Els armenis van aconseguir frenar els azer\xc3\xads a Khachen i aquests nom\xc3\xa9s havien pogut destruir alguns llogarets a la vall del riu Khachen. Els armenis van atacar algunes poblacions azer\xc3\xads (ho negaren de manera oficial). Tot i aix\xc3\xb2 els ex\xc3\xa8rcits armenis del front de Zangezur comandats pel general Drastamat Kanayan van arribar fins a la frontera amb Azerbaidjan. Aix\xc3\xad, la situaci\xc3\xb3 estrat\xc3\xa8gica havia canviat de manera dr\xc3\xa0stica i els armenis van comen\xc3\xa7ar a preparar-se per a la tempesta de Susha._NEWLINE_A l\'abril de 1920 es va celebrar el Nov\xc3\xa8 Congr\xc3\xa9s dels Armenis de Karabagh que va proclamar que Nagorno-Karabagh era una part essencial d\'Arm\xc3\xa8nia. per\xc3\xb2 la intervenci\xc3\xb3 directe de les tropes russes van ajudar que els azer\xc3\xads recuperessin el control de la zona.\n_START_SECTION_\n\xc3\x88poca sovi\xc3\xa8tica: 1921 - 1991\n_START_PARAGRAPH_\nEl 1921 Arm\xc3\xa8nia i Ge\xc3\xb2rgia va caure sota els bolxevics que els van prometre que atorgarien Karabakh a Arm\xc3\xa8nia, juntament amb dues altres zones en disputa que tenien una poblaci\xc3\xb3 \xc3\xa8tnicament mixta, la Rep\xc3\xbablica Socialista Sovi\xc3\xa8tica Aut\xc3\xb2noma de Nax\xc3\xa7\xc4\xb1van i Siunia que pertanyien de facto a Arm\xc3\xa8nia. De totes maneres, Moscou tamb\xc3\xa9 tenia plans de llarg abast relacionats amb Turquia, a on creien que s\'hi podia desenvolupar el comunisme. Per aix\xc3\xb2, per apaigavagar Turquia els bolxevics no nom\xc3\xa9s van transferir Karabakh a l\'Azerbaidfjan, si no tamb\xc3\xa9 la zona de Nax\xc3\xa7ivan que formava part d\'Arm\xc3\xa8nia i aquesta rep\xc3\xbablica nom\xc3\xa9s va mantenir la petita zona de la Siunia (Zangezur). Aix\xc3\xad, el 1923 l\'Oblast Aut\xc3\xb2nom de Nagorno-Karabakh va ser situat dins la Rep\xc3\xbablica Socialista Sovi\xc3\xa8tica de l\'Azerbaidjan, segons els interessos de Joseph Stalin, que va prendre decisions arbitr\xc3\xa0ries que no vetllaven pels interessos nacionals._NEWLINE_Durant els 65 anys de l\'exist\xc3\xa8ncia de la Regi\xc3\xb3 Aut\xc3\xb2noma, els armenis d\'Artsakh consideren que van ser objecte de diverses restriccions per part del govern azer\xc3\xad. L\'ess\xc3\xa8ncia del descontentament armeni resideix en el fet que les autoritats de l\'Azerbaidjan van trencar deliberadament els vincles entre l\'oblast i Arm\xc3\xa8nia i van fer una pol\xc3\xadtica de desarmenitzaci\xc3\xb3 de la regi\xc3\xb3 oprimint la poblaci\xc3\xb3 arm\xc3\xa8nia i descuidant les seves necessitats econ\xc3\xb2miques. Segons el cens del 1979 l\'Oblast Aut\xc3\xb2nom de Nagorno-Karabakh tenia 162.200 habitants, dels que 123.100 eren armenis (75,9%) i 37.300 (22,9%) eren azer\xc3\xads. Els armenis ho comparaven amb les dades de 1923, quan el 94% de la poblaci\xc3\xb3 d\'Artsakh pertanyien al seu grup \xc3\xa8tnic. A m\xc3\xa9s a m\xc3\xa9s, el 1980 a Artsakh hi havia 85 pobles armenis (30%) que havien estat liquidats. Aix\xc3\xad, els armenis van acusar el govern de Bak\xc3\xba de mantenir una pol\xc3\xadtica deliberada de discriminaci\xc3\xb3 i reempla\xc3\xa7ament amb l\'objectiu de suplantar absolutament tots els armenis d\'Artsakh com havia passat a la regi\xc3\xb3 aut\xc3\xb2noma de Nakhtxivan, a on els armenis havien passat del 40% el 1917 fins al 0% el 1999._NEWLINE_A finals de la d\xc3\xa8cada de 1980 i a principis de 1990 va reapar\xc3\xa8ixer la q\xc3\xbcesti\xc3\xb3 de nagorno-Karabakh amb el comen\xc3\xa7ament de la dissoluci\xc3\xb3 de la Uni\xc3\xb3 Sovi\xc3\xa8tica. El 20 de febrer de 1988 es va celebrar un refer\xc3\xa8ndum extraoficial sobre la reinserci\xc3\xb3 de Nagorno-Karabakh a Arm\xc3\xa8nia en la que hi van participar 80.000 persones. En aquest refer\xc3\xa8ncdum, la sessi\xc3\xb3 de l\'Oblast de Nagorno-Karabakh va aprovar les apel\xc2\xb7lacions als soviets suprems de la Uni\xc3\xb3 Sovi\xc3\xa8tica, Azerbaidjan i Arm\xc3\xa8nia per a demanar-los que autoritzessin la secessi\xc3\xb3 d\'Artsakh de l\'Azerbaidjan per a adherir-lo a Arm\xc3\xa8nia. Aix\xc3\xb2 va causar indignaci\xc3\xb3 entre la poblaci\xc3\xb3 azer\xc3\xad que va comen\xc3\xa7ar a reunir multituds per a anar a "posar les coses en ordre" a Artsakh. El 24 de febrer de 1988 hi va haver una confrontaci\xc3\xb3 directe entre armenis i azer\xc3\xads a prop d\'Askeran (frontera d\'Artsakh) en la que 50 armenis van resultar ferits i 2 azer\xc3\xads morts per un armeni mentre que A. Katusev, Diputat General de la Uni\xc3\xb3 Sovi\xc3\xa8tica va mencionar a la televisi\xc3\xb3 central russa que l\'assass\xc3\xad era armeni i a la ciutat de Sumgait, a on hi havia molts refugiats armenis van comen\xc3\xa7ar una progrom que va durar tres dies i que, segons les investigacions oficials van provocar 32 morts (26 armenis i 6 azer\xc3\xads), tot i que la Biblioteca del Congr\xc3\xa9s dels Estats Units considera que hi va haver m\xc3\xa9s de 100 morts armenis. A m\xc3\xa9s a m\xc3\xa9s hi va haver atacs similars contra armenis a les ciutats de Spitak, Gugark i altres pobles. Fonts azer\xc3\xads diuen que a Arm\xc3\xa8nia hi va haver 216 v\xc3\xadctimes d\'aquest grup \xc3\xa8tnic a Arm\xc3\xa8nia. Per\xc3\xb2 el KGB d\'Arm\xc3\xa8nia que ho va investigar, va demostrar que la majoria dels que estaven en aquesta llista vivien en altres llocs de la Uni\xc3\xb3 Sovi\xc3\xa8tica._NEWLINE_Es van produir diverses pogroms contra les minories a Arm\xc3\xa8nia i Azerbaidjan i hi va haver un nombre important de refugiats. A la tardor de 1989 van intensificar-se els conflictes inter\xc3\xa8tnics a la regi\xc3\xb3. A finals d\'aquest any el Consell Nacional de Nagorno-Karabagh va proclamar la unificaci\xc3\xb3 del seu territori amb Arm\xc3\xa8nia i a mitjans de gener de 1990 manifestants azer\xc3\xads a Bak\xc3\xba es van amotinar contra els armenis de la ciutat. El govern de Moscou nom\xc3\xa9s va intervenir quan ja havien fugit gaireb\xc3\xa9 tots els armenis de la capital azer\xc3\xad i van enviar l\'ex\xc3\xa8rcit sovi\xc3\xa8tic per a reprimir el Front Popular de l\'Azerbaidjan (FPA) i van proclamar a Mutalibov com a president de l\'Azerbaidjan. Les tropes russes van matar 122 azer\xc3\xads in Gorbachov va denunciar que el FPA volia establir una Rep\xc3\xbablica isl\xc3\xa0mica. Cal esmentar, per\xc3\xb2 que l\'ex\xc3\xa8rcit rus no va ser enviat per a protegir els armenis si no per a prevenir que el FPA prengu\xc3\xa9s el control total de la rep\xc3\xbablica azer\xc3\xad, ja que durant els pogroms contra els armenis hi havia prou soldats sovi\xc3\xa8tics per a prevenir la viol\xc3\xa8ncia en la que gaireb\xc3\xa9 tots els 300.000 armenis de Bak\xc3\xba van patir tortures, massacres o viol\xc3\xa8ncia i el govern de Moscou mai havia enviat una ordre de protecci\xc3\xb3 de la poblaci\xc3\xb3._NEWLINE_En el desembre de 1991 es van fer refer\xc3\xa8ndums arreu de la Uni\xc3\xb3 Sov\xc3\xa8tica. A Artsakh, la majoria dels armenis hi van aprovar la creaci\xc3\xb3 d\'un estat independent (els azeris el van boicotejar). Tot i aix\xc3\xb2, segons la Constituci\xc3\xb3 de l\'URSS, nom\xc3\xa9s podien votar la seva independ\xc3\xa8ncia les 15 rep\xc3\xbabliques sovi\xc3\xa8tiques i Nagorno-Karabagh no n\'era cap. Els sovi\xc3\xa8tics van proposar que es millor\xc3\xa9s la seva autonomia per\xc3\xb2 aquesta soluci\xc3\xb3 no satisfeia cap de les dues parts i Azerbaidjan va atacar militarment la regi\xc3\xb3, cosa que va provocar la guerra entre Nagorno-Karabakh i l\'Azerbaidjan.'